**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. október 22-én tartandó alakuló ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019.(II.1.) önkormányzati rendelet módosítása**

Melléklet: -

Az előterjesztés előadója: Ostorháziné dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/1642/2019.

Az előterjesztést véleményező bizottságok a hatáskör megjelölésével: Az alakuló ülés előterjesztéseit a bizottságok nem tárgyalják, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. október 21.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019.(II.1.) önkormányzati rendelet módosítása**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület az alakuló vagy az azt követő ülésen megalkotja vagy felülvizsgálja szervezeti és működési szabályzatáról szóló rendelkezését.

**Fenti jogszabályhely felhatalmazása alapján a képviselő-testület szervezeti és működési szabályzatát felülvizsgálva az alábbi módosító javaslatokat teszem:**

A képviselő-testület tagjainak száma a 2019. október 13. napi választást követően 12 fő (1 fő polgármester és 11 fő képviselő) Ennek megfelelően a **rendelet 4.§ (1) bekezdése** az alábbiak szerint módosul: **„A képviselő-testület tagjainak száma 12 fő**.”

A **rendelet 7.§ (3) bekezdése** alapján az alpolgármester megválasztása érdekében a titkos szavazást az alakuló ülésen létrehozott szavazatszámláló bizottság bonyolítja le. Számos feladatot (pl.: vagyonnyilatkozatok nyilvántartásával, méltatlansággal összefüggő feladatok) az ügyrendi feladatokat ellátó bizottság lát el, így az alpolgármester megválasztásával kapcsolatos titkos szavazás lebonyolítását is javaslom e bizottság feladatkörébe adni.

A Kormányhivatal álláspontja értelmében a titkos szavazásról külön jegyzőkönyvet célszerű készíteni, így a rendelet 7.§ (3) bekezdése az alábbira módosul:

„7.§ (3) Az alpolgármester megválasztása érdekében a titkos szavazást az ügyrendi feladatokat ellátó bizottság látja el. A titkos szavazásról külön jegyzőkönyvet kell készíteni.”

Az Mötv. 47.§ (1) bekezdése értelmében a képviselő-testület **akkor határozatképes, ha az ülésen az önkormányzati képviselőknek több mint a fele jelen van**.

A **rendelet 19.§ (1) bekezdés b) pontjában** a határozatképesség még a 11 fős testület alapján került meghatározásra. 12 fős testület esetén a testület akkor határozatképes, ha a képviselők több mint fele, azaz legalább 7 fő képviselő van jelen. A rendelet ezen pontja ennek megfelelően módosul.

A **rendelet 21.§ (1) bekezdése** szerint a polgármester a napirendek tárgyalásakor, a napirendek sorrendjében minden előterjesztés felet külön-külön nyit vitát. Ennek során a felszólalásokra a jelentkezés sorrendjében kerül sor. A hatályos szabályozás értelmében a képviselő egy napirendi ponthoz kapcsolódóan legfeljebb 3 esetben szólalhat fel, összesen 10 perc időtartamban.

Ezt az időtartamot javaslom csökkenteni, az alábbiak szerint: **A képviselő egy napirendi ponthoz kapcsolódóan legfeljebb 3 esetben szólalhat fel, felszólalásonként 2 perc időtartamban.**

A felszólalás időtartamának csökkentését a testületi ülések gyors, ugyanakkor hatékony, gördülékeny lefolytatása indokolja. A rövidebb időtartam arra ösztönözheti a felszólaló képviselőket, hogy kizárólag az adott napirendhez kapcsolódó tényszerű, a témát előremozdító hozzászólást fogalmazzanak meg.

A **rendelet 28.§ (1) bekezdése** a testület állandó bizottságait határozza meg: Pénzügyi és Ügyrendi Bizottság, Szociális és Humán Bizottság. A bizottságok létszámaként jelenleg 4-4 fő szerepel a rendeletben. **A bizottságok létszámára vonatkozóan az alakuló ülésen ad polgármester úr tájékoztatást.**

Megjegyezni kívánom, hogy a bizottságok ügyrendjét az szmsz 6. melléklete tartalmazza, melynek módosítása szintén indokolt. Erre azonban a bizottságok tagjainak megválasztását követően a soron következő testületi ülésen kerülhet sor.

A **rendelet 30.§ (1) bekezdése** az alpolgármesterre vonatkozó rendelkezéseket határozza meg:

**Mötv. 74. §** (1) bekezdése alapján: „A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert, főpolgármester-helyettest, a megye közgyűlése alelnököt (a továbbiakban együtt: alpolgármester) választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.”

**A alpolgármesterek számára vonatkozóan polgármester úr az alakuló ülésen tesz javaslatot.**

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági hatása. Költségvetési hatásként pozitív, hogy 2 fő alpolgármester helyett 1 fő alpolgármester kerül megválasztásra, így megtakarítás várható.

Környezeti és egészségi következményei: A rendelet-tervezetnek nincs környezetei és egészségi hatása.

Adminisztratív terheket befolyásoló hatásai: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület az alakuló vagy az azt követő ülésen megalkotja vagy felülvizsgálja szervezeti és működési szabályzatáról szóló rendelkezését.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2019. október 21.

**Ostorháziné dr. Kórik Zsuzsanna**

**jegyző**

**Rendelet-tervezet**

**Tiszavasvári Város Önkormányzata Képviselő-testületének**

**../2019.(…….) önkormányzati rendelete**

**Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.1.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva következőket rendeli el:

1.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 4.§ (1) bekezdése helyébe a következő rendelkezés lép:

4.§ (1) A képviselő-testület tagjainak száma 12 fő.

2.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 7.§ (3) bekezdése helyébe a következő rendelkezés lép:

7.§ (3) Az alpolgármester megválasztása érdekében a titkos szavazást az ügyrendi feladatokat ellátó bizottság látja el. A titkos szavazásról külön jegyzőkönyvet kell készíteni.

3.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 19.§ (1) bekezdés b) pontja helyébe a következő rendelkezés lép:

19.§ (1) b) megállapítja, a képviselő-testület határozatképességét, vagy a határozatképesség hiányát, a határozatképesség fennállását az ülés ideje alatt folyamatosan köteles ellenőrizni. A képviselő-testület határozatképes, ha az ülésen legalább 7 fő jelen van. Ha a képviselő-testület nem határozatképes, a polgármester vagy a levezető elnök legfeljebb két alkalommal maximum 10 percre az ülést felfüggesztheti. Ha a képviselő-testület ezt követően is határozatképtelen, akkor az ülést bezárja. Ez esetben az újabb ülést 8 napon belül – az általános szabályok szerint - kell összehívni, melyen a képviselő-testület tárgyalja az elmaradt napirendeket.

4.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 21.§ (1) bekezdés d) pontja helyébe a következő rendelkezés lép:

21.§ (1) d) ezt követően a felszólalásokra a jelentkezés sorrendjében kerülhet sor. A képviselő egy napirendi ponthoz kapcsolódóan legfeljebb három esetben szólalhat fel, felszólalásonként 2 perc időtartamban,

5.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 28.§ (1) bekezdése helyébe a következő rendelkezés lép:

28.§(1)A képviselő-testület állandó bizottságai az alábbiak:

a) Pénzügyi és Ügyrendi Bizottság … fővel,

b) Szociális és Humán Bizottság … fővel,

6.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 30.§ (1) –(2) bekezdései helyébe a következő rendelkezés lép:

30.§ (1)……………………………………

7.§ (1) Ez a rendelet 2019. október 22. napján …. óra … perckor lép hatályba.

**Szőke Zoltán Ostorháziné dr. Kórik Zsuzsanna**

**polgármester jegyző**

**A rendelet kihirdetve: 2019. október 22. ……. óra ….. perc**

**Ostorháziné dr. Kórik Zsuzsanna**

**jegyző**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019. (II. 1.) önkormányzati rendelet módosításáról szóló …./2019. (……….) önkormányzati rendelet indokolása**

1. **Általános indokolás**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 1/2019. (II.1) önkormányzati rendeletével megalkotta szervezeti és működési szabályzatát. Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület az alakuló vagy az azt követő ülésen megalkotja vagy felülvizsgálja szervezeti és működési szabályzatáról szóló rendelkezését.

**1.§-hoz**

Az Mötv. 47.§ (1) bekezdése értelmében a képviselő-testület akkor határozatképes, ha az ülésen az önkormányzati képviselőknek több mint a fele jelen van.

A képviselő-testület tagjainak száma a 2019. október 13. napi választást követően 12 fő (1 fő polgármester és 11 fő képviselő) Ennek megfelelően a rendelet 4.§ (1) bekezdése az alábbiak szerint módosul: „A képviselő-testület tagjainak száma 12 fő.”

**2.§-hoz**

A rendelet 7.§ (3) bekezdése alapján az alpolgármester megválasztása érdekében a titkos szavazást az alakuló ülésen létrehozott szavazatszámláló bizottság bonyolítja le. Számos feladatot (pl.: vagyonnyilatkozatok nyilvántartásával, méltatlansággal összefüggő feladatok) az ügyrendi feladatokat ellátó bizottság lát el, így az alpolgármester megválasztásával kapcsolatos titkos szavazás lebonyolítását is javaslom e bizottság feladatkörébe adni.

A Kormányhivatal álláspontja értelmében a titkos szavazásról külön jegyzőkönyvet célszerű készíteni.

**3.§-hoz**

A rendelet 19.§ (1) bekezdés b) pontjában a határozatképesség még a 11 fős testület alapján került meghatározásra. 12 fős testület esetén a testület akkor határozatképes, ha a képviselők több mint fele, azaz legalább 7 fő képviselő van jelen. A rendelet ezen pontja ennek megfelelően módosul.

**4.§-hoz**

A rendelet 21.§ (1) bekezdése szerint a polgármester a napirendek tárgyalásakor, a napirendek sorrendjében minden előterjesztés felet külön-külön nyit vitát. Ennek során a felszólalásokra a jelentkezés sorrendjében kerül sor. A hatályos szabályozás értelmében a képviselő egy napirendi ponthoz kapcsolódóan legfeljebb 3 esetben szólalhat fel, összesen 10 perc időtartamban. Ez az időtartam került csökkentésre, az alábbiak szerint: A képviselő egy napirendi ponthoz kapcsolódóan legfeljebb 3 esetben szólalhat fel, felszólalásonként 2 perc időtartamban. A felszólalás időtartamának csökkentését a testületi ülések gyors, ugyanakkor hatékony, gördülékeny lefolytatása indokolja. A rövidebb időtartam arra ösztönözheti a felszólaló képviselőket, hogy kizárólag az adott napirendhez kapcsolódó tényszerű, a témát előremozdító hozzászólást fogalmazzanak meg.

**5.§-hoz**

A rendelet 28.§ (1) bekezdése a testület állandó bizottságait határozza meg: Pénzügyi és Ügyrendi Bizottság, Szociális és Humán Bizottság. A bizottságok létszámaként jelenleg 4-4 fő szerepel a rendeletben, azonban az önkormányzati választást követően ez ….. főre módosul.

**6.§-hoz**